Diari Oficial de la Generalitat Valenciana


Sumari del DOGV 4469, del 28-03-2003 (2003/3523)

RESOLUCIÓ de 27 de desembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acord davant del Tribunal d'Arbitratge Laboral de la Comunitat Valenciana com annex al Conveni Col·lectiu de l'empresa Aseguramiento Técnico de la Calidad, SA (ATECSA) (Codi núm. 8000412).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2003/3523


Data del document
:   27-12-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * conveni col·lectiu

RESOLUCIÓ de 27 de desembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acord davant del Tribunal d'Arbitratge Laboral de la Comunitat Valenciana com annex al Conveni Col·lectiu de l'empresa Aseguramiento Técnico de la Calidad, SA (ATECSA) (Codi núm. 8000412). [2003/3523]
  
Vist l'Acord davant del Tribunal d'Arbitratge Laboral de la Comunitat Valenciana com annex al Conveni Col·lectiu de l'empresa Aseguramiento Técnico de la Calidad, SA (ATECSA), presentat davant d'esta Direcció General de Treball i Seguretat Laboral el dia 19 de desembre de 2002, firmat en data 11 de novembre de 2002, d'una part, per la representació de l'empresa, i de l'altra, en representació de FSO UGT PV i FSAP PV CC OO, i en representació del Comité de Vaga, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora i que siga dipositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 27 de desembre de 2002. El director general de Treball i Seguretat Laboral: Román Ceballos Sancho.
  
ACORD
  
1) Hores extraordinàries. Davant dels dubtes suscitats pels treballadors del comunicat de l'empresa exposat en els taulers d'anuncis relatiu a les hores extraordinàries, i la falta de dades per a quantificar el valor de cada hora extra. S'acorda:
  
a) Obrir un nou termini per a la inscripció voluntària de treballadors disposats a realitzar hores extres, el dit termini es renovarà trimestralment.
  
b) Tant la inscripció com l'efectiva realització de les hores extraordinàries, són voluntàries per part dels treballadors. La seua compensació es realitzarà per mitjà de temps lliure o remunerades, a elecció del treballador, la qual cosa es comunicarà a l'empresa abans de la seua realització.
  
c) Atés que no està desplegat en el vigent conveni col·lectiu el càlcul de l'hora extraordinària, esta estarà determinada pel quocient que resulte de la suma de la totalitat de les retribucions anuals de cada treballador, dividida pel còmput anual d'hores de l'empresa en eixe any. Si es tracta d'hores extres en període diürn (excepte diumenges) s'incrementarà en un 75%, i si es tracta d'hores nocturnes (entre les 22.00 i la 8.00) o realitzades en diumenge o festiu, s'incrementarà en un 100%.
  
d) En l'orde establit en la llista se seguirà el criteri d'antiguitat, de la dita llista es lliurarà còpia als delegats de personal i a la Comissió Paritària.
  
2) Desplaçaments. Trimestralment s'exposarà en els taulers d'anuncis de tots els centres de l'empresa, una llista d'inscripció de voluntaris per a desplaçaments temporals a altres centres de treball, i el dit desplaçament s'efectuarà per un termini no superior a sis mesos. En l'orde establit en la llista se seguirà el criteri d'antiguitat. Una vegada finalitzat el desplaçament d'un treballador, per al següent desplaçament se seguirà l'orde de la llista, de la dita llista es lliurarà còpia als delegats de personal i a la Comissió Paritària.
  
3) Permisos. La contestació de la sol·licitud per part de l'empresa, de tots els permisos, es realitzarà com a màxim 48 hores després de la seua presentació, excepte els sol·licitats amb més de 30 dies d'antelació la resposta dels quals serà amb 28 dies d'antelació al gaudi del permís.
  
Criteris que cal seguir:
  
a) Publicitat. Una vegada presentada la sol·licitud al responsable de planta, este en publicarà una còpia en el tauler d'anuncis.
  
b) Discrepància. En cas de diverses sol·licituds per a la mateixa data, no tindrà prioritat la data de petició del permís.
  
c) Desacord. En este cas es resoldrà entre el responsable de la planta, el delegat de personal i els afectats.
  
4) Riscos laborals. El dia 22 de novembre es constituirà el Comité de Seguretat i Higiene.
  
5) Treball els dies 24 i 31 de desembre. La seua realització serà de caràcter voluntari, es treballarà en torn de matí, i es compensarà amb el pagament d'hores extraordinàries, d'acord amb el punt ?Hores extraordinàries?. Els treballadors interessats hauran de comunicar-ho al responsable de la seua planta abans del dia 1 de desembre. Una vegada finalitzat el dit període se'n lliurarà còpia a la Direcció, als delegats de personal de cada planta i a la Comissió Paritària.
  
6) El responsable que estiguera firmarà l'he rebut?, indicant-ne el lloc i la data, de cada un dels comunicats presentats pels delegats de personal o sindical, i es confeccionarà un registre d'entrada per planta, per al registre de documents.
  
7) Dissabtes. L'empresa facilitarà el llistat del total de dissabtes treballats per planta i treballador, incloent-hi dissabtes treballats fora de la seua planta. I la seua compensació tant econòmica com en descans equivalent. Esta llista serà facilitada mensualment als delegats de personal i a la Comissió Paritària. Quant als dissabtes obligatoris es comunicarà, per part de l'empresa al treballador afectat, com a mínim amb un mes d'antelació i la seua realització serà de forma rotativa entre els treballadors de la mateixa categoria. Es podran realitzar canvis entre els treballadors.
  
8) Trasllats. Per decisió de l'empresa, el trasllat convocat per a la ITV d'Ontinyent queda sense efecte. Així mateix s'anul·la el trasllat que es va fer al març del 2002, sense seguir el procediment establit en el conveni des de la ITV de Xàtiva a Ontinyent. Per la qual cosa el treballador traslladat tornarà al seu centre d'origen.
  
9) En el mes de gener de cada any es negociarà el calendari anual per planta, entre el responsable de planta i el delegat de personal, notificat i supervisat per la Comissió Paritària.
  
10.) Quant a contractacions i modificacions de contractes es realitzarà d'acord amb al Conveni Col·lectiu en vigor. La plantilla en actiu tindrà preferència a l'hora d'ocupar les places de nova creació.